Innkalling til

**Årsmøte**

Lørdag 13. oktober 2018 kl.13.00

**Dagsorden**

* 1. Åpning og konstituering
	2. Valg av dirigent, referent, tellekorps og to medlemmer til å undertegne protokoll
	3. Styrets årsberetning
	4. Årsregnskap med revisors beretning
	5. Innkomne forslag
	6. Fastsettelse av kontingenter og godtgjørelse
	7. Valg



***Innholdsfortegnelse:***

1 A - Åpning og konstituer 3

2 B - Valg av dirigent, referent, tellekorps og to medlemmer til å undertegne protokoll 3

2.1 Styrets forslag: 3

3 C - Styrets årsberetning 3

3.1 Tillitsvalgte 3

3.2 Solvang SU 4

3.3 Oslo krets av Norsk Kolonihageforbund 4

3.4 Komitéer / Leder 4

3.5 Møter 4

3.6 Representasjon 4

3.7 Strømavlesning 4

3.8 Ordensreglene 5

3.9 Vinteroppsyn 5

3.10 Toaletthusene 5

3.11 Kringsjånett 5

3.12 SU – Samarbeidsutvalget Solvang 5

3.13 Oslo Krets av Norsk Kolonihageforbund 6

3.14 Komiteer 6

4 D - Årsregnskap med revisors beretning 9

4 E- Innkomne forslag 9

4.1 Forslag 1 9

5 F - Fastsettelse av kontingenter og godtgjørelse 10

6 G - Valg 11

6.1 Valgkomiteens innstilling til valg av nytt styre og representanter. 11

6.2 Valgkomiteens innstilling til valg av nytt styre og representanter 11

# A - Åpning og konstituer

Ref:

Punkt D – ”Årsregnskap med revisors beretning”

Regnskapet for hagen følger kalenderåret mens årsberetningen følger sesongen på Solvang fra årsmøte til årsmøte.

Regnskap og Budsjett for 2018 inngår derfor ikke i denne årsberetningen.

Regnskap og budsjett for 2018 fremlegges på ekstraordinært årsmøte etterfulgt av vårmøte i 2019.

# B - Valg av dirigent, referent, tellekorps og to medlemmer til å undertegne protokoll

## Styrets forslag:

Dirigent: Mona Ombustvedt

Referent: Trine Bråten

Tellekorps:

Undertegne protokoll:

# C - Styrets årsberetning

## Tillitsvalgte

Leder: Kristin Standal

Nestleder: Heidi Vestala

Sekretær: Trine Bråthen

Kasserer: Nils Helge Hjelme

Styremedlem: Rune berg

Styremedlem: Torild Olufsen

Styremedlem: Carine Fløystad

Styremedlem: Omar Alvin Pettersen

Varamedlem: Karina Hellum

Varamedlem:

Revisor: Mona Ombustvedt

Revisor: Gretha Arnhol

## Solvang SU

Representant fra styret: Kristin Standal

Vara: Torild Olufsen

Felles årsmøte: Torild Olufsen

 Per Rekdal

 Marina Heyerdal

## Oslo krets av Norsk Kolonihageforbund

Representant fra styret: Karina Hellum

Kretsens årsmøte: Marina Heyerdal

 Karina Hellum

 Kristin Standal

## Komitéer / Leder

Salg hytte/parsell: Yngvild Ziener Nilsen

Bygge: Einar Ruud

Hagegruppe: Maritha Fløystad

Bygg- og teknisk vedlikehold: Stein Erik Halvorsen
Web/Facebook: Lars Glenna/Jan Olav Markussen

HMS: Styret

Loppemarked/Høstmarked: Asle Offerdal /Per Rekdal/ Berit Follaug

Sosiale aktiviteter: Linn Kirkeberg

Gressklipping: Johan Petter Andresen

Huset: Bente Myhre-Hansen

Kafé Utsikten: Ragnhild Flingtorp/Emilie Lund Magnusson/Preben Karlsen

Takstkomite: Finn Brager Larsen

Profileringskomite: Sjur B Hansen og Karina Hellum (representant fra Oslo Krets av Norsk Kolonihageforbund).

## Møter

 Det har vært avholdt 16 styremøter i perioden.

 Ekstraordinært årsmøte med vårmøte ble holdt lørdag 21. april.

 Medlemsmøte ble holdt 12.juni, og Årsmøtet 13. oktober.

## Representasjon

 Solvang 4 (v/styret) var representert på:

 Styremøter SU.

 Styremøter Oslo kretsen.

 Årsmøte Norsk Kolonihageforbund.
 Årsmøte Oslo Krets av Norges Kolonihageforbund.
 Styreseminar Oslo Krets av Norges Kolonihageforbund.
 Kringsjånett sitt årsmøte.

 Felles årsmøte SU.

## Strømavlesning

Ordningen med at den enkelte parsell-leier selv leser av strømmen fortsetter.

Avregning for eventuelle for mye/for lite betalt i 2018 kommer på neste strømregning dersom totalforbruk/pris er klart fra SU.

## Ordensreglene

Ordensrunder gjennomført 23.juni og 22.september.

Ordenskomiteen bestod av en representant fra hagekomiteen (Maritha Fløystad), en representant fra vedlikeholds komité (Else Ruud) og en representant fra styret (Kristin Standal). Fokuset til ordenskomiteen har spesielt vært på trær på parsell som berører ledninger over parsellen. Ordenkomiteen er fornøyde med at nesten alle som fikk lapp i postkassa på ordensrunden i juni, hadde rettet opp i det komiteen påpekte til ordensrunden i september.

## Vinteroppsyn

Styret har foretatt ukentlige vinterrunder på Felleshuset og begge toaletthusene fra oktober til april. Det er 3 parselleiere som har søkt om helt og 2 som har søkt om delvis vinteropphold i hagen for kommende sesong. De vil bli pålagt å gå vinterrundene vinteren 2018/2019.

## Toaletthusene

En defekt myntautomat på Toalett Øst har bidratt til noe redusert inntekt. Nye myntautomater er svært kostbare i anskaffelse, styre har ikke prioritert utskifting i inneværende periode.

## Kringsjånett

Ingen endringer i leveranser og tilbud fra Kringsjånett. Sju parsell-leiere har meldt seg inn i Kringsjånett i perioden.

## SU – Samarbeidsutvalget Solvang

SU har i perioden hatt 9 styremøter.
Felles årsmøte ble avholdt i mai 2018.

Årsmøtet vedtok en del endringer i byggeforskrifter og ordensregler. De oppdaterte reglene er tilgjengelige på [*https://www.solvangregler.no/*](https://www.solvangregler.no/)

Det er også fastsatt nye skjemaer for byggesøknader, vedlikeholds meldinger, nabovarsler m.m. Disse finner du på samme sted.

**Adresser på Solvang**

Alle hytter på Solvang har i høst fått gateadresser av typen <Solvang kolonihager 91, 0857 Oslo> for hytte 91. Alle hyttene beholder samme nummer som i dag.

Vi minner om §10 i ordensreglene: “ Enhver hytte/parsell skal være synlig merket med nummer”. Det er viktig at hyttene har nummer slik at utrykningskjøretøy kan finne fram.

**Strømnettet på Solvang**

Strømnettet på Solvang er ett av få private strømnett som er igjen i Oslo.

De siste årene har vi hatt relativt store kostnader til utbedring av strømnettet, og det er fortsatt ikke i veldig god stand. SU er i dialog med Hafslund med ønske om at de skal overta eierskapet til Solvang-nettet og driften av det. Da vil utgiftene til vedlikehold bli jevnt fordelt i framtiden, slik at vi unngår store kostnader til oppsamlet behov for rehabilitering som vi har hatt nå. Dersom forhandlingen fører fram, vil det bli innkalt til ekstraordinært felles årsmøte for å beslutte om strømnettet skal overføres til Hafslund.

## Oslo Krets av Norsk Kolonihageforbund

Solvang 4 er representert i styret med Karina Hellum. Styret har hatt månedlige møter og et styreseminar, og det avholdes ledermøte i november.

Oslo Kretsen er det nivået i kolonihagelivet som forvalter leieavtalen vår med Oslo kommune. Kretsens styre består av ett medlem fra hver av Oslos kolonihager, og vår oppgave er å påse at leieavtalevilkårene overholdes. I tillegg er Kretsens fokus rettet inn mot fornyelse av leieavtalen, og å sikre alle kolonihagene fortsatt liv etter 2025.

Styret i Kretsen ønsker at alle kolonister deltar i arbeidet med å sikre oss en fortsatt leieavtale. Hver enkelt av oss kan gjennom aktiv bruk av egen parsell og fellesområder, bidra til at kolonihagene oppleves som viktige ressurser.

I forbindelse med at Oslo er utnevnt til Miljøhovedstad 2019, ser vi en mulighet til å vise frem hagene våre som forvaltere av grønne verdier og artsmangfold. Oslo som Miljøhovedstad kan være en flott arena å promotere kolonihagesaken.

Oslokretsen ønsker at alle hagene forbereder seg til å delta i feiringen av Verdens miljødag den 5. juni, samt at hele sesong 2019 blir et år i dyrkingens tegn.

##  Komiteer

### Huskomiteen

|  |  |  |  |
| --- | --- | --- | --- |
| Leie helg  | Interne  | Eksterne   | Sum inntekter  |
| For ett døgn  | 6stk x1000kr  | 12stk x 3000kr  | 42 000.- kr |
| For påfølgende døgn  | 2stk x 600kr  | 6stk x 1500kr | 10 200.- kr |
| Dagleie hverdag   | 4stk x 500kr  | 5 stk x 1500kr  | 9500.- kr |
| Sommerskiskole 3 uker  |  |  | 15 000.- kr |
| Sum  |  |  | 76 200.- kr |

Felleshuset har i sesongen 2018 har vært utleid alle helgene fra mai t.o.m. 23 september, bortsett fra helgene i juli og helger som brukes av avd. 4. Vi har hatt noen færre utleier i år enn i fjor blant annet på grunn av sen sesongstart. Det er stor etterspørsel etter konfirmasjonshelger i mai og juni, samt ettermiddager til skoleavslutninger i juni. Stadig flere booker seg inn ett år i forveien for å sikre seg populære datoer. Huskomitéen har laget en oversiktskalender på <http://www.solvang4.no/leie-av-huset.html>.

Utleieprisene på felleshuset økes til eksterne fra sesong 2019 til 4000 kr leie helg, påfølgende døgn 1500 kr og dagleie 1500 kr.

###  WEB – Informasjonskanaler

Komiteen er ansvarlige for hagens nettsider, solvang4.no,  Solvang4 på Facebook og SMS løsningen. Enda flere visninger i år enn i fjor og god markedsføring av sesongens aktiviteter. Blant annet takket være flinke kolonister som «liker og deler» med andre det som legges ut. Websiden består av flere «undersider» med ytterligere informasjon for hagens beboere og andre. Hold pekeren over topp menyen, så kommer disse frem. Solvang 4s ”intranett” er Facebook gruppen **Solvang 4-folk** - dette er en lukket gruppe hvor vi kolonister kan dele stort og smått og utveksle nyttig informasjon i hverdagen. Vi minner også om nettsiden **solvangregler.no** her finner du alt av skjemaer for bygging og vedlikehold, byggetegninger, ordensregler og annen praktisk informasjon som er felles for alle avdelingene i Solvang kolonihager. De digitale løsningene i hagen får positive tilbakemeldinger som et godt alternativt tilskudd til de tradisjonelle kanalene som oppslagstavler og postkassene.

### Hagekomite

Hagekomiteen har i inneværende sesong gjennomført arbeid i fellesområdene, blomster er plantet, stelt og blomsterbedene luket. Det er arrangert tre dugnader i regi av hagegruppa. Arbeidet i sesongen har krevd en del ekstra planlegging pga vanning restriksjoner. Hagekomiteen har deltatt på ordensrunde med byggekomiteen og styret.

**Salg av hytte/parsell**

I inneværende sesong blir det solgt 2 parsellhytter.

### Takstkomite

Det ble i fjor etablert egen takstkomite, samt inngått kontrakt med ny ekstern takstmann. Det er taksert 2 parseller i denne sesongen.

### Bygg

Byggekomiteen har mottatt og behandlet 13 byggesaker og 8 vedlikeholdsmeldinger. 6 byggearbeider er ferdigbefart og godkjent og 15 byggesaker er pågående.

I regi av SU pågår det arbeide med opprydding i de felles byggeforskriftene for Solvang, og avdeling 4 er representert i dette arbeidet som forventes avsluttet våren 2019. Byggekomiteen har deltatt på ordensrunde med Hagekomiteen og styret.

### Vedlikehold

Det er lagt ny subus på parkeringsplassen, og noe asfaltarbeid (lagt asfalt under søppelkontaineren, reparert hull og lignende). Felleshuset er malt, toaletter i kjelleren er pusset opp, og det er kjøpt inn lydanlegg og prosjektor.

### Kafe

Kaféen har vært åpen siden mai og hadde siste åpningsdag 9 september. Kafeen har vært åpen 16 av 19 planlagte søndager.

Foreslått oppussing av kafeen er ikke igangsatt. Det er kjøpt inn 4 nye parasoller.

### Fest / Sosialt

Festkomiteen har arrangert først barnefest, så  St.Hans fest med bål.  Festkomiteen har også arrangert to Quiz kvelder, og i september var det høstfest med fårikål, allsang og lotteri. Festkomiteen har også deltatt i planleggingen og gjennomføringen av Solvangløpet 11.8.18.

###  Loppe / Høstmarked

Loppe- og høstmarkedet 2018 ble avholdt den 1. og 2. september. Arrangementet er en del av Solvangdagene.

Mange kolonister møtte opp i tillegg til komite medlemmene både før, under og etter arrangementet.

### Gressklipping

Gressklipping av fellesområder 2018 sesongen har fungert bra.

### HMS

Avdelingens arbeid med HMS (helse-, miljø- og sikkerhet) har som formål å sikre mennesker og materielle verdier mot uønskede hendelser, ulykker og å begrense ev. skader av disse.

Lekeapparatene på lekeplassen er sjekket og lekeplassen trenger vedlikehold og eventuelt må noen gamle apparater fjernes. Styret skal utarbeide en plan for dette. Styret har også startet jobben med hvordan vi skal få bedre belysning i hagen.

***Styret takker for denne sesongen og all fellesinnsats,***

***og ønsker velkommen tilbake neste år!***

Solvang, Oktober 2018

Kristin Standal (s) Heidi Vestala (s) Trine Bråthen (s)

Leder Nestleder Sekretær

Nils Helge Hjelme (s) Carine Fløystad (s) Omar Alvin Pettersen (s)

Kasserer Styremedlem Styremedlem

Torild Olufsen (s) Rune Berg (s)

Styremedlem Styremedlem

Karina Hellum

Varamedlem

# 4 D - Årsregnskap med revisors beretning

Se vedlegg

# E- Innkomne forslag

## Forslag 1

|  |  |  |
| --- | --- | --- |
| ***Tema*** | : | Bihold i Solvang kolonihager avdeling 4. |
| ***Forslagsstiller*** | : | Sjur Bjørnar Hansen 487, Else Sofie Ruud 497, Michael Kolawole 493, Jane Ødegaard 484, Eirik Gaare og Marte Sveen 507 |
| ***Begrunnelse*** | : | Kolonihagen ønsker å bidra til en grønn klimavennlig byutvikling med fokus på urbant landbruk. Vi ønsker at bihold skal bidra til bedre pollinering av vekster i kolonihagen, og til å få honning som kan være et fint tilskudd på høstmarkedet.  |
| ***Forslag*** | : | Oppstart av 2 bikuber til bihold med en varighet på minst 3 år. |
| ***Styrets kommentar*** | : | Styret stiller seg positivt til forslaget. |
| ***Styrets forslag til vedtak*** | : | Det gis tillatelse til oppstart av 2 kuber til bihold med en varighet på minst 3 år. Styret stiller en økonomisk garanti på inntil 25 000 kroner. Birøktgruppa har selv ansvar for innkjøp av utstyr, søke eventuelle tilskuddsordninger og driften av biholdet med kuber. Eventuelt overskudd når kostnader til drift er trukket fra, tilfaller hagen. |

**Forslag 2.**

fra Linn Kirkeberg

Fremmer et forlag om at bestemmelsen angående yttervegg som blir en del av innervegg ved inn glasset veranda, endres/fjernes. I byggereglene står det at denne veggen ikke kan fjernes. En ny vedtekt må ikke nødvendigvis åpne for at hele veggen kan fjernes, men at det er mulig å gjør endringer på veggens utforming.

Forlag om endringer av byggeregler må fremmes for SU, men avdeling 4. ved Årsmøtet kan bli enige om vi ønsker å fremme et slik forlag for SU.

Styret på Solvang avd. 4 støtter ikke forslaget.

# F - Fastsettelse av kontingenter og godtgjørelse

Styrets foreslår ingen økning av kontingent.

Styret foreslår endringer av godtgjørelser/honorarer for de respektive posisjoner/verv fra inneværende år.

|  |  |  |
| --- | --- | --- |
|  | **NÅVÆRENDE** | **NY** |
| **Posisjon/Verv** | **Honorar** | **Tlf/Nett** | **Styre-****Møte** | **Vinter-****Runde** | **Honorar** | **Tlf/Nett** | **Styre-****Møte** | **Vinter-****Runde** |
| Leder | 8000 | 500 | 100 | 100 | 10000 | 500 | 100 | 100 |
| Nestleder | 6000 | 500 | 100 | 100 | 8000 | 500 | 100 | 100 |
| Kasserer | 6000 | 500 | 100 | 100 | 8000 | 500 | 100 | 100 |
| Sekretær | 6000 | 500 | 100 | 100 | 8000 | 500 | 100 | 100 |
| Styremedlem | 4000 | 500 | 100 | 100 | 6000 | 500 | 100 | 100 |
| Vara | 0 | 500 | 250 | 100 | 0 | 500 | 250 | 100 |

# G - Valg

## Valgkomiteens innstilling til valg av nytt styre og representanter.

## Valgkomiteens innstilling til valg av nytt styre og representanter

|  |  |  |  |  |
| --- | --- | --- | --- | --- |
| **Funksjon** | **Nå** | **På valg** | **Nytt forslag** | **Velges til** |
| Leder | Kristin Standal 498 | NEI |  | 2019 |
| Nestleder | Lars Brekke 448 død, Heidi Vestala fung. | JA |  Heidi Vestala 435 | 2020 |
| Sekretær | Trine Bråthen 439 | NEI |  | 2019 |
| Kasserer | Nils Helge Hjelme 521 | JA | Mona Ombustvedt 505 | 2020 |
| Styremedlem | Carine Fløystad 452 | NEI |  | 2019 |
| Styremedlem | Heidi Vestala 435 | JA | Rune Berg 513 | 2020 |
| Styremedlem | Omar Pettersen 484 | NEI |  | 2019 |
| Styremedlem | Torild Olufsen 436 | JA | Torild Olufsen 436 | 2020 |
| Varamedlem | Rune Berg 513 | JA | Stig Johansen 529 | 2020 |
| Varamedlem | Karina Hellum 507 | NEI |  | 2019 |

**Revisor**

|  |  |  |  |  |
| --- | --- | --- | --- | --- |
| Revisor | Mona Ombustvedt 505 | NEI | Liv Müller 482 | 2019 |
| Revisor | Gretha Arnhol 480 | JA | Gretha Arnhol 480 | 2020 |

**Valgkomité** Leder for valgkomiteen velges innad i gruppen.

|  |  |  |  |  |
| --- | --- | --- | --- | --- |
| Medlem | Ellen Røsjø 470 | NEI |  | 2019 |
| Medlem | Per Bjørn Rekdal 519 | NEI |  | 2019 |
| Medlem | Tor-M. Solsrud (utpekt av styret) 509 | JA | Tor-M. Solsrud 509 | 2020 |

**Årsmøterepresentanter til Felles årsmøte SU**

|  |  |  |  |  |  |  |
| --- | --- | --- | --- | --- | --- | --- |
| Representant | Marina Heyerdahl 515 |  | NEI |  | 2019 |  |
| Representant | Per Bjørn Rekdal 519 |  | JA | Per Bjørn Rekdal 519 | 2020 |  |
| Leder el. nestl. | Styret finner kandidat | NEI |  |  |  | 2019 |
|  |  |  |  |  |  |  |

**Årsmøterepresentant til Oslokretsen av Norsk kolonihageforbund**

|  |  |  |  |  |
| --- | --- | --- | --- | --- |
| Representant | Marina Heyerdahl 515 | JA | Marina Heyerdahl 515  | 2020 |
| Vara | Per Bjørn Rekdal 519 | JA | Per Bjørn Rekdal 519 | 2020 |
| Leder el. nestl. | Styret finner kandidat | NEI |  | 2019 |

Solvang, 25.09.2018

Ellen Røsjø Per Bjørn Rekdal Tor-M. Solsrud

\*Valgkomiteen anser at det til tider kan være en fordel at en og samme representant kan representere Avd. 4 i både SU’s og Kretsens årsmøter, for derved å kunne se vårt forhold til dem i sammenheng.

7 H – Nyhetsbrev NKHF

<http://www.kolonihager.no/uploads/5/4/7/4/54746459/2018-09_nyhetsbrev_nkhf.pdf>



